**Hauskaa juhanusta.**

**Nyt met kuljema valosampia aikoja kohin.**

Nyt Norrbottenissa oon mitä kommein kausi. Pitkiä, valosia kesäöitä aina tunturista meren rannoile saakka. Nyt Koronakulkutauin asiaki näyttää valosalta. Tartunta vähenee, vähempi määrä pasienttia hoiethaan siukkatuvala ja rokotus jatkuu täyttä vauhtia.

Mutta kulkutauti ei vielä oli heivanu täysin ja äkkiä saattaa taasen tulla pimmeitä lukuja statistiikhaan. Niin, rakhaat norrbottenilaiset. Nähkäämme yhessä vaivaa tänäki kesänä.

Seuraa Folkhälsomyndighetenin (Kansanterhveysviraston) rajotuksia vaikka olet saanu rokotuksen. Osota, ette sie otat vasthuuta. Älä ota turhia riskiä tunturilla, rannalla, mettässä taikka vesilä. Näin met annama koko saihraanhoion työväele maholisuuen saa’a toela ansaitun semestin.

Hauskaa kessää ja suuri kiitos sulle, joka autat koronatartunnan vähenemisessä. Sinun apu oon korvaamaton.

Lissää tietoa: